Leonas Bazilis Sapiega

Leonas Bazilis Sapiega (1652–1686 m. lapkričio 9 d., Varšuva) – LDK valstybinis ir karinis veikėjas, Lietuvos didysis stalininkas (1679–1681 m.), Lietuvos dvaro paiždininkis (1681–1686 m.), Lietuvos artilerijos generolas (nuo 1684 metų).

 Biografija 
Čerisko-Ružanos linijos magnatų Sapiegų giminės atstovas, herbo „Lis“ savininkas. Lietuvos didžiojo etmono ir Vilniaus vaivados Povilo Jono Sapiegos ir Anos Barboros Kopec trečiasis sūnus. Vyresni broliai – Kazimieras Jonas, Benediktas Povilas ir Pranciškus Steponas.

1663–1668 metais mokėsi Vilniaus akademijoje, po to keliavo po Vakarų Europos šalis, pabuvojo Paryžiuje. 1673 metais grįžo iš užsienio į tėvynę.

1678, 1681 ir 1683 metais Leonas Bazilis Sapiega buvo renkamas pasiuntiniu į seimą. 1679 metais gavo Lietuvos didžiojo stalininko pareigybę, 1681 metais tapo Lietuvos dvaro paiždininkiu.

1683 metais dalyvavo karaliaus Jono III Sobieskio karinėje kampanijoje prieš turkus-osmanus ir Vienos mūšyje. 1684 metais gavo Lietuvos artilerijos generolo laipsnį. 1686 metais dalyvavo nepavykusiame Lenkijos armijos žygyje į Moldaviją prieš turkus, kuriam vadovavo Jonas III Sobieskis.

1686 metų lapkritį 34-metis Leonas Bazilis Sapiega žuvo dėl atsitiktinio pistoleto šūvio. Nebuvo vedęs ir nepaliko po savęs vaikų.

|-

Leonas Bazilis
Kategorija:Lietuvos artilerijos generolai
Kategorija:Lietuvos dvaro paiždininkiai
Kategorija:Lietuvos didieji stalininkai
Kategorija:ATR Seimo atstovai